En 1618, dous conselleiros imperiais católicos foron botados por unha fiestra do Castelo de Praga (unha das chamadas Defenestracións de Praga), sinalizando unha rebelión aberta dos estados de Bohemia contra os Habsburgo e iniciando a Guerra dos Trinta Anos. Os estados de Bohemia decidiron recrutar un exército, decretaron a expulsión dos xesuítas e proclamaron que o trono de Bohemia sería electivo. Eles elixiron un calvinista, Federico do Palatinado, ao trono de Bohemia. Federico intentou entón reunir máis apoio para a causa boemia, ata tentando convencer ao Imperio otomán de proporcionar apoio militar a cambio de tributo. O 8 de novembro de 1620, os estados checos enfrontáronse ás forzas imperiais na Batalla da Montaña Branca
preto de Praga e foron decisivamente derrotados.